News Update: BoJ คงดอกเบี้ย -0.1% ตามคาด ไม่ขึ้นดอกเบี้ย กังวลเศรษฐกิจอ่อนแอ พร้อมเพิ่มคาดการณ์เงินเฟ้อเป็น 2.3% เตือนความเสี่ยงเศรษฐกิจเปราะบาง - FINNOMENA
ธนาคารกลางญี่ปุ่น (BoJ) คงดอกเบี้ยตามคาดในการประชุมนโยบายการเงิน สวนทางธนาคารกลางทั่วโลก แต่ได้ปรับเพิ่มคาดการณ์ตัวเลขเงินเฟ้อ พร้อมเตือนถึงความเสี่ยงต่อเศรษฐกิจที่เปราะบาง
21 ก.ค. 2565

ธนาคารกลางญี่ปุ่น (BoJ) คงดอกเบี้ยตามคาดในการประชุมนโยบายการเงิน สวนทางธนาคารกลางทั่วโลก แต่ได้ปรับเพิ่มคาดการณ์ตัวเลขเงินเฟ้อ พร้อมเตือนถึงความเสี่ยงต่อเศรษฐกิจที่เปราะบาง
จากราคาเชื้อเพลิงและสินค้าโภคภัณฑ์ที่สูงขึ้น ได้ผลักดันให้เงินเฟ้อญี่ปุ่นสูงกว่าระดับเป้าหมายที่ 2% แต่ BoJ ย้ำว่าจะไม่ถอนมาตรการกระตุ้นเศรษฐกิจ เนื่องจากแนวโน้มการเติบโตของเศรษฐกิจญี่ปุ่นยังคงอ่อนแอ
BoJ กล่าวในแถลงการณ์วันนี้ (21 ก.ค.) ว่า ความไม่แน่นอนในเศรษฐกิจญี่ปุ่นยังคงสูงมาก ดังนั้นธนาคารกลางต้องระมัดระวังการเคลื่อนไหวของตลาดการเงินและสกุลเงิน รวมถึงผลกระทบที่มีต่อเศรษฐกิจและราคาสินค้า
โดย BOJ ยังคงเป้าหมายอัตราดอกเบี้ยระยะสั้นไว้ที่ -0.1% และอัตราผลตอบแทนพันธบัตรอายุ 10 ปี ที่ประมาณ 0%
อย่างไรก็ตาม BOJ ได้เพิ่มคาดการณ์เงินเฟ้อสำหรับปีงบประมาณปัจจุบันที่สิ้นสุดในเดือน มี.ค. 2023 สู่ 2.3% จาก 1.9% และยังเพิ่มการคาดการณ์อัตราเงินเฟ้อสำหรับปีถัดไปเป็น 1.4% จาก 1.1%
นอกจากนี้ BOJ ยังปรับลดคาดการณ์การเติบโตของปีงบประมาณนี้ลงเหลือ 2.4% จาก 2.9% และเตือนถึงผลกระทบที่อาจเกิดขึ้นจากข้อจำกัดด้านซัพพลาย ราคาสินค้าโภคภัณฑ์ที่สูงขึ้น รวมถึงการแพร่ระบาดของโควิด
อ้างอิง: https://www.cnbc.com/2022/07/21/bank-of-japan-raises-inflation-forecast-keeps-policy-steady.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb                             
Youtube: https://finno.me/youtube-channel
แท็ก:
BOJ
News Update
ธนาคารกลางญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA